### **LĪVĀNU NOVADA PAŠVALDĪBAS INTEGRĒTAS**

### **ATTĪSTĪBAS PROGRAMMAS 2019.-2025 GADAM**

### IKGADĒJAIS IEVIEŠANAS UZRAUDZĪBAS ZIŅOJUMS **NR.6**

### **PAR 2023.GADU**

### 

### LĪVĀNI, 2025SATURA RĀDĪTĀJS

|  |  |
| --- | --- |
| Ievads………………………………………………………………………………………. | 2 |
| Līvānu novada vispārīgs attīstības raksturojums……………………………………….. | 4 |
| Attīstības programmas 2019-2025 īstenošanas rezultāti……………………………….. | 19 |
| Secinājumi……………………………………………………………………………… | 28 |
| Priekšlikumi…………………………………………………………………………….. | 29 |
| Izmantotās informācijas avoti…………………………………………………………... | 30 |
| Pielikums Nr. 1  Attīstības mērķu sasniegšanas rezultatīvie rādītāji 2023.gadā……………………………… | 31 |

# Ievads

Līvānu novada pašvaldības integrētās attīstības programma 2019.-2025. gadam (turpmāk Attīstības programma) ir Līvānu novada domes apstiprināts dokuments, kurā ir noteikts Līvānu novada vidējā termiņa sasniedzamais mērķis un vidēja termiņa prioritātes 7 gadu periodā. Līvānu novada attīstības programmā ir noteiktas 2 attīstības prioritātes:

* dzīves un darba prasmes, pašiniciatīva un uzņēmība;
* uzņēmējdarbība, darbs un ģimenes labsajūta.

Tās ir paredzēts sasniegt, īstenojot 29 uzdevumus, kas atbilstoši prioritātēm sagrupēti 6 rīcību virzienos.

Lai būtu iespējams sekot līdzi, vai izstrādātās attīstības programmas ieviešanas process atbilst plānotajam, Līvānu novada pašvaldība ir izstrādājusi attīstības programmas īstenošanas uzraudzības kārtību, lai:

* sekmētu domes struktūrvienību, daļu, kā arī uzņēmēju un sabiedrības koordinētu darbību novada attīstības jautājumos;
* nodrošinātu novada attīstības novērtēšanas iespējas, identificējot pārmaiņas novada situācijā kopumā un pa jomām;
* identificētu, vai attīstības programmas rādītāju sasniegšana norit kā plānots;
* Identificētu jaunas problēmas un iespējas, kas saistītas ar novada attīstību un kurām nepieciešams veltīt tālāku izpēti un attiecīgu lēmumu pieņemšanu to risināšanai;
* nodrošinātu sabiedrību, politiķus un citas ieinteresētās puses ar informāciju par Līvānu novada attīstības programmas īstenošanas sasniegumiem;
* pamatot attīstības programmas aktualizācijas nepieciešamību;
* nodrošinātu novada attīstības novērtēšanas iespējas.

Attīstības programmas īstenošanas uzraudzības un novērtēšanas kārtību nosaka Ministru kabineta noteikumi Nr.628 “Noteikumi par pašvaldību teritorijas attīstības plānošanas dokumentiem”, tajā ietver informāciju par veiktajām aktivitātēm, rezultatīvo rādītāju izmaiņas, secinājumus un ieteikumus turpmākajai rīcībai, kā arī informāciju par atbilstību ilgtspējīgas attīstības stratēģijā izvirzītajiem stratēģiskajiem mērķiem”.

Par ikgadējo īstenošanas uzraudzības ziņojumu un 3 gadu periodu īstenošanas uzraudzības pārskata ziņojumu sagatavošanu atbildīga ir Līvānu novada Centrālās pārvaldes Plānošanas un attīstības nodaļa sadarbībā ar Līvānu novada pašvaldības iestādēm un kapitālsabiedrībām.

Šis ir pārskats par 2023. gadu. Ikgadējā ieviešanas uzraudzības ziņojuma par 2023. gadu izstrāde ir veikta balstoties uz statistikas datu analīzi un visu Līvānu novada pašvaldības iestāžu un struktūrvienību sniegto informāciju.

Ikgadējā ieviešanas uzraudzības ziņojumā ir analizētas Līvānu novada vispārīgās attīstības tendences, veikta attīstības prioritāšu sasniegšanas rezultatīvo rādītāju un teritorijas attīstības (makroietekmes) rādītāju, kā arī katra Rīcību plāna, t.sk. Investīciju plāna pasākuma ieviešanas rezultātu apkopošana un analīze, veikts kopējais pasākumu plāna izpildes un realizēto projektu apkopojums, bet noslēgumā sniegti būtiskākie secinājumi un priekšlikumi.

Pārskats sastāv no ievada, 2 nodaļām, secinājumiem, priekšlikumiem, kā arī pielikumu:

* pirmajā daļā ir sniegts Līvānu novada vispārīgs attīstības raksturojums;
* otrajā daļā ir sniegta informācija par Rīcību plāna, tai skaitā Investīciju plāna pasākumu ieviešanas rezultātiem;
* pārskata ziņojuma noslēdzošajā daļā ir apkopoti secinājumi un sniegti priekšlikumi turpmākai darbībai;
* pielikumā apkopota informācija par attīstības rezultatīvajiem rādītājiem.

Izstrādātajam dokumentam ir informatīvs un analītisks raksturs, lai informētu sabiedrību par sasniegtajiem rezultātiem un īstenotajiem pasākumiem, identificētu nepieciešamās darbības un precizējumus attīstības programmas Rīcību plānā, t.sk. Investīciju plānā.

Uzraudzības ziņojumu izstrādāja Līvānu novada Centrālās pārvaldes Plānošanas un attīstības nodaļa sadarbībā ar pašvaldības iestādēm un struktūrvienībām.

1. Līvānu novada vispārīgs attīstības raksturojums

Līvānu novada attīstības tendences raksturo vairāki rādītāji. Kā viens no būtiskākajiem rādītājiem bija teritorijas attīstības līmeņa indekss, kas raksturoja attīstības līmeni attiecīgajā periodā, parādot teritoriju augstāku vai zemāku attīstību salīdzinājumā ar vidējo attīstības līmeni valstī. Teritorijas attīstības indekss bija vispārināts rādītājs, ko aprēķināja atsevišķi plānošanas reģioniem, republikas pilsētām un novadiem.

No 2021.gada Valsts reģionālās attīstības aģentūra vairs neveic teritorijas attīstības līmeņa indeksu aprēķināšanu, kas ir saistīts ar pašvaldību administratīvi teritoriālu reformas procesu.

Pēc pašreizējā administratīvā iedalījuma Latgales reģionā ietilpst 7 novadi:

**Tabula Nr.1.**

***Pēc pašreizējā administratīvā iedalījuma Latgales reģionā ietilpst 7 novadi***

|  |  |  |
| --- | --- | --- |
| **Nr.p.k** | **Administratīvās teritorijas pēc 2021.gada 1.jūlija** | **Apvienotās administratīvās teritorijas** |
| 1. | Balvu novads | *Baltinavas novads, Balvu novads, Rugāju novads, Viļakas novads* |
| 2. | Augšdaugavas novads | *Daugavpils novads, Ilūkstes novads* |
| 3. | Krāslavas novads | *Dagdas novads, Krāslavas novads* |
| 4. | Līvānu novads | *Līvānu novads* |
| 5. | Ludzas novads | *Ciblas novads, Kārsavas novads, Ludzas novads, Zilupes novads* |
| 6. | Preiļu novads | *Aglonas novads, Preiļu novads, Riebiņu novads, Vārkavas novads* |
| 7. | Rēzeknes novads | *Rēzeknes novads, Viļānu novads* |

Latgales reģionā noteiktas divas valstspilsētas: Rēzekne un Daugavpils.

Kopējā Latgales reģiona platība sastāda 14 547 kvadrātkilometri, kas ir 22,52% no visas Latvijas teritorijas.

2024.g. sākumā Līvānu novadā iedzīvotāju skaits bija 10804, kas ir par 451 iedzīvotājiem mazāk nekā 2023.g. sākumā. Pēc dzimuma novadā nedaudz vairāk ir sieviešu, jeb 52,7% no iedzīvotāju skaita (5195 vīrieši un 5786 sievietes). Līvānu pilsētā 2023.g. sākumā bija 7300 iedzīvotāji, kas ir par 193 iedzīvotājiem mazāk nekā iepriekšējā gadā.

Iedzīvotāju skaita izmaiņu tendences Latgales reģiona novados un pilsētās, kā arī Līvānu novadā ir atspoguļotas tabulā Nr.2. un grafikā Nr.1., Nr.2., Nr.3., Nr.4.

**Tabula Nr.2.**

***Iedzīvotāju skaita izmaiņas Latgales reģiona novados un pilsētās***

|  |  |
| --- | --- |
| **Latgales plānošanas reģions** | **01.01.2024** |
| **Līvānu novads** | **10804** |
| Preiļu novads | 16660 |
| Balvu novads | 19008 |
| Krāslavas novads | 21854 |
| Ludzas novads | 23522 |
| Rēzeknes novads | 30051 |
| Augšdaugavas novads | 26391 |

*Avots: Pilsonības un migrācijas lietu pārvalde (PMLP)*

**Grafiks Nr.1**

*Avots: Pilsonības un migrācijas lietu pārvalde (PMLP)*

**Grafiks Nr.2**

*Avots: Pilsonības un migrācijas lietu pārvalde (PMLP)*

**Grafiks Nr. 3**

*Avots: Līvānu novada domes Dzimtsarakstu nodaļa*

**Demogrāfiskās slodzes koeficients** ir ekonomiski atkarīgo iedzīvotāju skaita attiecība pret darbaspējīgo iedzīvotāju skaitu. Šos skaitļus nosaka nevis pēc reāliem nodarbinātības datiem, bet no iedzīvotāju vecuma struktūras konkrētajā teritorijā. Cilvēkus, kuri ir jaunāki par 15 gadiem un tos, kuri sasnieguši 65 gadu slieksni, uzskata par ekonomiski atkarīgajiem. Savukārt par darbaspējīgajiem uzskata cilvēkus vecuma intervālā no 15 līdz 64 gadiem. Šī proporcija ir svarīga tādēļ, ka tai pieaugot, pieaug sociālo izmaksu slogs bērnu audzināšanai un veco ļaužu pensijām, tas savukārt iespaido darbaspēka izmaksas. Latgales reģionā demogrāfiskās slodzes līmenis ikgadu pieaug un Līvānu novads nav izņēmums, 2023.gadā rādītājs sasniedza 654.

**Grafiks Nr. 4**

*Avots: Centrālā statistikas pārvalde*

**Grafiks Nr. 5**

*Avots: Centrālā statistikas pārvalde*

Pēc [www.raim.gov.lv](http://www.raim.gov.lv) pieejamās informācijas 2023.gadā Līvānu novadā 32% no iedzīvotājiem ir 25-49 gadu vecuma grupas pārstāvji, no tiem 1679 sievietes un 1965 vīrieši; 18% no kopējā iedzīvotāju skaita ir 50-61 gadu vecuma grupas pārstāvji, no tiem 1082 sievietes un 993 vīrieši, un 18% no kopējā iedzīvotāju skaita ir 62-74 gadu vecuma grupas pārstāvji, no tiem 1161 sievietes un 818 vīrieši.

**Grafiks Nr. 6**

*Avots: Valsts Reģionālās Attīstības Aģentūra*

Nozīmīgs attīstības rādītājs ir bezdarba līmenis un tā dinamika. Latvijā 2023. gadā 66,6 tūkstoši iedzīvotāju vecumā no 15 līdz 74 gadiem bija bezdarbnieki, liecina Centrālās statistikas pārvaldes (CSP) darbaspēka apsekojuma rezultāti. Salīdzinot ar 2022. gadu, bezdarbnieku skaits ir samazinājies par 4,2 tūkstošiem jeb 6,3 %. Pērn bezdarba līmenis Latvijā bija 7,1 %, kas ir par 0,5 procentpunktiem zemāks nekā 2022. gadā. Sievietēm bezdarba līmenis joprojām saglabājas zemāks nekā vīriešiem (attiecīgi 6,4 % un 7,8 %).

Līvānu novadā 2023.gadā bezdarba līmenis sastādīja 11% , kas ir par 0,9 % mazāks nekā pērn . Vīriešiem bezdarba līmenis ir augstāks nekā sievietēm, attiecīgi 11,5% vīriešiem un 10,6% sievietēm.

**Tabula Nr. 3.**

***Nodarbinātības tendences Latgales reģionā uz 2023.gada 31.decembri***

|  |  |
| --- | --- |
| **Pilsētas un novadi** | **Bezdarba līmenis (%)** |
| Daugavpils | 9,5 |
| Rēzekne | 11,3 |
| Augšdaugavas novads | 12,0 |
| Ludzas novads | 19,6 |
| Rēzeknes novads | 17,7 |
| Krāslavas novads | 15,0 |
| **Līvānu novads** | **11,0** |
| Balvu novads | 10,6 |
| Preiļu novads | 10,5 |
| **Latgales statistiskais reģions kopā** | **12,5** |

*Avots: Nodarbinātības valsts aģentūra (NVA)*

2023. gada 16. janvārī PricewaterhouseCoopers publicēja 26. “Globālās uzņēmumu vadītāju aptaujas” (“PwC’s 26th Annual Global CEO Survey”) rezultātus. Aptaujā piedalījās 4410 augstākā līmeņa vadītāji no 105 pasaules valstīm, tai skaitā arī no Latvijas. Latvijas uzņēmēji kā lielākus draudus uzņēmējdarbībai pieminēja ģeopolitiskos konfliktus, inflāciju, energokrīzi, kiberdrošības risku, makroekonomisko nepastāvību, veselības apdraudējumus. Kā iespējamos risinājumus un pasākumus draudu seku mazināšanai pieminēja preču un pakalpojumu piedāvājuma dažādošanu, ieguldījumu palielināšanu kiberdrošībā vai datu privātumā, klātbūtnes koriģēšanu pašreizējos tirgos un/vai jaunu tirgu apgūšanu, preču un pakalpojumu cenu celšanu, darbības izmaksu samazināšanu, alternatīvu piegādātāju meklēšanu, pašreizējo projektu vai būtisku iniciatīvu pārvērtēšanu. Pēc Latvijas uzņēmumu vadītāju uzskatiem uzņēmējdarbības veicināšanai būtu nepieciešams attīstīt uzņēmējdarbības vidi, paaugstināt nodokļu vides konkurētspēju, samazināt valsts pārvaldes izmaksas.

2023.gada nogalē Līvānu novada pašvaldība veica uzņēmēju aptauju, ar mērķi noskaidrot Līvānu novada uzņēmēju viedokli par novada attīstības iespējām, problēmām un to iespējamiem risinājumiem. Aptauju bija iespējams aizpildīt anonīmi tīmekļa vietnē [www.visidati.lv](http://www.visidati.lv).

Anketā tika ietverti jautājumi par pārstāvēto uzņēmējdarbības nozari, uzņēmuma atrašanās vietu, vērtējums par sadarbību ar pašvaldību uzņēmējdarbības jomā, kā arī lūgts norādīt prioritātes, kuras pašvaldībai būtu jāattīsta, lai veicinātu uzņēmējdarbības attīstību.

Uzņēmēju aptaujas anketā bija 10 jautājumi, no tiem 4 slēgti jautājumi ar vienu iespējamu atbildes variantu, 2 daudzpusīgas izvēles jautājumi, kur iespējams izvēlēties vairākas atbildes un sniegt komentārus, 2 atvērtie jeb brīva teksta jautājumi. Respondentiem bija iespēja neatbildēt uz visiem jautājumiem. Tika aizpildītas 26 aptaujas anketas.

Visaktīvākie bija uzņēmēji, kas pārstāv izmitināšanas, ēdināšanas, pakalpojumu, viesmīlības un tūrisma nozari – 31% no respondentiem, līdzvērtīgi aktīvi bija apstrādes rūpniecības pārstāvji arī 31% no respondentiem, tirdzniecības nozares pārstāvji - 7% no respondentiem, 8% no respondentiem nenorādīja uzņēmējdarbības veidu, jeb norādīja nekorekti.

**Grafiks Nr. 7**

*Respondentu sadalījums pēc pārstāvētās uzņēmējdarbības nozares*

Visvairāk anketas aizpildīja uzņēmēji, kuri kā sava uzņēmuma atrašanās vietu norādīja Līvānu pilsētu - 54% no respondentiem, kā nākamie aktīvākie bija Turku pagasta uzņēmēji –23% no respondentiem un 11% no respondentiem norādīja uzņēmējdarbības teritoriju citur, piemēram Latgali, Latviju un ES.

**Grafiks Nr. 8**

*Respondentu sadalījums pēc uzņēmuma atrašanas vietas*

Aptaujas anketā tika lūgts novērtēt sava uzņēmuma attīstības iespējas novadā. Vairākums, jeb 58% respondentu attīstības iespējas novērtē kā vidējas, 34% respondentu kā labas un 4% respondentu norādīja kā ļoti labu. Aptaujas 4% no respondentiem norādīja, ka uzņēmuma attīstības iespējas Līvānu novadā vērtējamas, kā ļoti sliktas.

**Grafiks Nr. 9**

*Uzņēmumu attīstības iespēju novērtējums Līvānu novadā*

Uz jautājumu par pieredzi Eiropas Savienības struktūrfondu līdzekļu piesaistē lielākā uzņēmēju daļa, tas ir 65% no respondentiem, norādīja ka tādas nav. Kas galveno kārt saistīts ar cilvēku kapacitātes trūkumu uzņēmumos un projektu sagatavošanas sarežģīto ceļu līdz tā realizācijai. Maziem uzņēmējiem ir jāvērtē piesaistīto līdzekļu kapacitāti, kas apaug ar procesa administrēšanas izmaksām, kā arī jārēķinās ar to, ka projekts var tikt arī neapstiprināts.

**Grafiks Nr. 10**

*Uzņēmumu pieredze Eiropas Savienības struktūrfondu līdzekļu piesaistē*

Aptaujas anketā 35% no respondentiem norādīja ka tiem ir pieredze Eiropas Savienības struktūrfondu līdzekļu piesaistē, galvenokārt energoefektivitātes paaugstināšanas, iekārtu iegādes, izglītības un digitalizācijas projektos.

Vienā no aptaujas jautājumiem tika lūgts atzīmēt uzņēmējiem aktuālās problēmas, novērtējot tās no 1 (nav aktuāli) līdz 10 (ļoti aktuāli), kā prioritārās tika noteiktas kvalificēta darba trūkums, pašvaldības atbalsts uzņēmējdarbībai un ES struktūrfondu līdzekļu pieejamība. Infrastruktūras pieejamības un kvalitātes nozīme novērtēta uz 74,9% un noieta tirgus paplašināšanas iespēju trūkums novērtēts uz 66,7%.

**Grafiks Nr. 11**

*Līvānu novada uzņēmējiem aktuālās problēmas*

Uzņēmējiem tika lūgts atzīmēt no piedāvātām iespējām kritērijus, kuri varētu veicināt uzņēmējdarbības attīstību Līvānu novadā. Tika dota iespēja atzīmēt vairākus atbilžu variantus. Visvairāk, jeb 19,2% no respondentu atbildēm, tika norādīts labāka ceļu kvalitāte laukos un ielu infrastruktūras kvalitāte, 7,7% tika norādīts zemes platības, telekomunikācijas un informācijas tehnoloģijas, biznesa inkubators uzņēmējdarbības atbalstam. Nenovērtēta, jeb novērtēta ar nulli, palika industriālo platību nepieciešamība.

**Grafiks Nr. 12**

*Uzņēmējdarbības attīstību veicinošie rādītāji Līvānu novadā*

Pēc aptaujas datiem uzņēmējdarbības attīstības veicināšanai no pašvaldības puses būtu nepieciešams vairāk popularizēt Līvānu novada uzņēmumus publiskajā telpā, to norādīja 29,4% no respondentiem. Kā uzņēmējdarbības popularizēšanas iespēju minot rakstus Latvijas mēroga medijos un dalību dažādu nozaru izstādēs ar mūsu novada uzņēmēju kopējo stendu.

Uzņēmēju aptaujas 17,6% no respondentiem uzskata ka ir svarīgi tikties pašvaldības vadībai ar uzņēmējiem, it īpaši tas ir svarīgi tūrisma nozares pārstāvjiem, norādot vēlamo biežumu reizi ceturksnī/pusgadā. Vēlams būtu dažādot (mainīt) tikšanās vietas Līvānu novada teritorijas robežās, un uzaicinājumus sūtīt visiem novada uzņēmējiem, tai skaitā zemnieku saimniecībām un mājsaimniecībām, kā arī nodublēt informāciju publiskajā vidē.

Aptaujā 14,7% no uzņēmējiem ir svarīgi būt informētiem uzņēmējdarbībā, it īpaši interesē informācija par valsts mēroga atbalsta pasākumiem un eksporta veicināšanas projektiem. Tika izteikts piedāvājums, izveidot katalogu vai datu bāzi ar novada uzņēmējiem, to īsu darbības aprakstu. Uzņēmējiem nodrošinot piekļuvi, piemēram informācijas ievietošanai par aktuālām vakancēm, produktiem, palīdzības meklēšanai kādā saimnieciskajā jautājumā utt..

Informatīvo semināru organizēšana ir svarīga 14,7% no respondentiem. Vēlamo semināru tēmas - grāmatvedības un nodokļu aktualitātes, lietvedība, darba drošība, ugunsdrošība, vides aizsardzība, KAIZEN, ražošanas vadība, LEAN, pārdošana, mārketings.

Aptaujā 5,9% uzņēmēju uzskata, ka līdzvērtīgi svarīgi ir turpināt rīkot uzņēmējdarbības attīstības veicināšanas konkursus vietējiem uzņēmējiem. Tika izteikts priekšlikums rīkot papildus konkursus un aktivitātes uzņēmēju saliedēšanai, piemēram par vides sakārtotību, svētku noformējumu, kolektīvu iesaisti utt.. Un gada griezumā izvērtēt uzņēmēju atsaucību un aktivitāti pašvaldības rīkotajos konkursos un pasākumos, nomīnējot gada aktīvāko uzņēmumu.

Jautājumu par tikšanās rīkošanu ar nozares ministriem, uzņēmēji izteica priekšlikumus tikties arī ar VUGD, VDI, VVD pārstāvjiem, Latvijas un ārvalstu tūroperatoriem.

**Grafiks Nr. 13**

*Līvānu novada pašvaldības atbalsts uzņēmējdarbības attīstības veicināšanai*

Aptaujā tika dota iespēja brīvā formā sniegt priekšlikumus, kā pašvaldība var veicināt uzņēmumu straujāku izaugsmi.

***Visaktīvākie bija Līvānu novada tūrisma nozares pārstāvji, sniedzot priekšlikumus savas nozares attīstībai***:

* tūrisma objektu norāžu uzstādīšana (brūnās ceļa zīmes);
* izveidot spēcīgu tūrisma informācijas centru;
* jaunu maršrutu izstrāde pilsētā un lauku teritorijā, lai tūristi ilgāk uzkavētos Līvānu novadā;
* unikāls tūrisma virziens- INDUSTRIĀLAIS tūrisms- attīstīšana Līvānos (vēstures informācijas apkopošana, foto materiālu veidošana, stāstu veidošana, maršruta izstrāde, popularizēšana ne tikai Latvijas mērogā)
* ģida pakalpojumu nodrošināšana tūrisma grupām;
* rīkot liela mēroga pasākumus, kas piesaistīs tuvāko novadu iedzīvotājus;
* pašvaldības un tūrisma nozares uzņēmēju ciešāka sadarbība, pašvaldībai izvēloties tūrisma pakalpojumus uzsvaru likt uz vietējiem pakalpojumu sniedzējiem, tādejādi popularizējot un atbalstot novada uzņēmējus;
* pašvaldībai jāmazina iesaiste tūrisma maksas pakalpojumu sniegšanā (naktsmītņu pakalpojumu sniegšanā, telpu nomā un atpūtas inventāra nomā);
* novada viesiem suvenīru iegāde no vietējiem uzņēmējiem, ne tikai Līvānu stikla izstrādājumus;
* kopīga transporta nodrošināšana tūrisma pakalpojumu sniedzēju nokļūšanai uz reģionāliem un nacionāliem tūrisma jomas pasākumiem, konferencēm, pieredzes apmaiņas braucieniem;
* Līvānu novada kopīgā stenda dalības maksas segšana ikgadējā starptautiskajā tūrisma izstādē “BALTOUR” vai starptautiskajā izstādē Artigiano Fiera Milano;
* tūrisma objektu pieguļošās teritorijas sakārtošana (ja blakus teritorija pieder trešajai personai, pašvaldības iesaiste piespiedu teritorijas sakārtošanā).

***Daudzi uzņēmēji sniedza priekšlikumus infrastruktūras uzlabošanai:***

* lauku ceļu uzturēšana atbilstošā kvalitātē, lai pavasaros un rudeņos uzņēmēji var izbraukt ar tehniku virs 10t;
* pārskatīt rūpnieciskajā zonas ceļu un ietvju uzturēšanas klases prioritāti, īpaši ziemas periodā, ietvju un ceļu tīrīšanu veikt savlaicīgi, atbildīgi un kvalitatīvi.
* priekšlikums Celtniecības ielas posmu (Celtniecības iela 33, Līvāni) pārņemt pašvaldības īpašumā.
* rūpnieciskajā zonā (Celtniecības ielā 33, Līvāni) izveidot centralizēta ūdens un kanalizācijas tīkla pieslēgumu;
* latvāņu apkarošana rūpnieciskajā zonā;
* Dzirnavu ielā, Līvāni salabot apgaismojumu- nedeg visas laternas;
* izvērtēt iespēju noasfaltēt ceļu gar Draudzes kapiem līdz Jaunsilavām;
* esošo lauku grants ceļu pārveidošana uz cietā seguma ceļiem.

***Līvānu novada uzņēmēji izteica priekšlikumus arī citās sfērās:***

* novada esošo iedzīvotāju noturēšana un jaunu piesaiste, jo pieaugot patērētāju skaitam augs arī nepieciešamo preču un pakalpojumu apjomi, tādejādi tiks atbalstīta uzņēmējdarbība;
* jaunu speciālistu piesaiste;
* pašvaldības iepirkumos uzsvaru likt uz vietējiem uzņēmējiem, piemēram paredzot papildus vērtēšanas punktus, ja būvprojektu ģenerāluzņēmums piesaista vietējos novada uzņēmējus, vai izmanto to sniegtos pakalpojumus vai ražojumus;
* industriālo preču un iepakojumu šķirošanas/nodošanas punkta izveide (ietinamās plēves, kartona kastes, iepakojuma lentas un stīpas, utt.)
* izmitināšanas pakalpojumu uzlabošana- kvalitatīva viesnīca uzņēmēju viesu izmitināšanai;
* samazināt nekustamā īpašuma nodokli;
* samazināt birokrātiju;
* reizi gadā rīkot vietējo uzņēmēju “GADATIRGU”, kur prezentēt visa novada uzņēmējus. Dalībnieki paši uzņēmēji, jaunieši un darba meklētāji. Ieguvums -sniegta informācija kādi darbības virzieni novadā, kādi produkti tiek ražoti, brīvas darba vakances. Skolēniem nodrošināta vieglāka profesijas izvēle, ar potenciālu atgriezties novadā;
* Brīvu/neizmantotu telpu un ēku apzināšana, datu bāzes veidošana (tai skaitā privātais sektors), ar mērķi popularizēt uzņēmējdarbības attīstības iespējas.

Atgriežoties pie statistikas rādītājiem pašvaldības griezumā, Līvānu novadā aktīvo uzņēmēju skats 2023. gadā pieauga līdz 841. Aktīvo uzņēmēju skaitam piebiedrojās 12 saimnieciskās darbības veicēji. Tika likvidēti 4 individuālie komersanti, 3 komercsabiedrības un 2 zemnieku saimniecības.

**Grafiks Nr. 14**

*Avots: Centrālā statistikas pārvalde*

Migrācijas saldo jeb bilance ir starpība starp iebraukušo (imigrējošo) un izbraukušo (emigrējošo) iedzīvotāju skaitu kādā noteiktā laika posmā. Līvānu novadā Migrācijas saldo ir negatīvs rādītājs, kas liecina ka izbraukušo iedzīvotāju skaits lielāks par iebraukušo iedzīvotāju skaitu, 2023.gadā Līvānu novada iedzīvotāju ilgtermiņa migrācijas saldo rādītājs ir -20, kas liecina ka izbraukušo iedzīvotāju skaits (65 cilvēki) bija lielāks par iebraukušo iedzīvotāju skaitu (45 cilvēki). Statistikas dati liecina par to, ka izbrauc galvenokārt gados jauni iedzīvotāji, ņemot līdzi arī bērnus.

**Tabula Nr. 2**

|  |  |  |  |
| --- | --- | --- | --- |
| **Vecuma grupas** | **Iebrauca** | **Izbrauca** | **Migrācijas saldo** |
| 0-14 gadi | 2 | 9 | -7 |
| 15-24 gadi | 6 | 14 | -8 |
| 25-34 gadi | 7 | 13 | -6 |
| 35-44 gadi | **10** | 16 | -6 |
| 45-54 gadi | 9 | 4 | 5 |
| 55 gadi un vairāk | 11 | 9 | 2 |
| **KOPĀ** | **45** | **65** | **-20** |

*Iedzīvotāju starptautiskā ilgtermiņa migrācija Līvānu novadā*

*Avots: Centrālā statistikas pārvalde*

**Grafiks Nr. 15**

*Avots: Pilsonības un migrācijas lietu pārvalde*

Lai noskaidrotu Līvānu novada iedzīvotāju viedokli par apmierinātību ar pašvaldības darbu, pašvaldība ikgadu rīko iedzīvotāju aptauju, kas pieejama pašvaldības mājaslapā. Aptauja ir anonīma, un rezultāti izmantoti tikai apkopotā veidā. Pēc aptaujas rezultātiem var secināt, ka lielākais respondentu skaits, kas ir 54%, ir apmierināti ar Līvānu novada domes pakalpojumu klāstu un tā kvalitāti, 39% no respondentiem atbildēja, ka ir neapmierināti ar Līvānu novada domes pakalpojumu klāstu un dzīvi novadā, 6% nav viedokļa vai arī pakalpojums nav pieejams un 1% no respondentiem pakalpojumi nav pieejami, iespējams tādēļ ka ir cita novada iedzīvotājs.

**Grafiks Nr. 16**

*Avots: Līvānu novada iedzīvotāju aptauja par 2023.gadu*

Saskaņā ar Līvānu novada Dzimtsarakstu nodaļas apkopotajiem datiem, 2023.gadā Līvānu novadā piedzimuši 59 bērni, un miruši – 174 cilvēki. Pēdējos gados ir vērojama pozitīva tendence laulību reģistrācijā, 2023.gadā reģistrēto laulību skaits bija 42 pāri.

**Grafiks Nr. 17**

*Avots: Līvānu novada pašvaldības Dzimtsarakstu nodaļa*

Pamatbudžeta ieņēmumus veido nodokļu ieņēmumi: iedzīvotāju ienākuma nodoklis, nekustamā īpašuma nodoklis par zemi, ēkām un mājokļiem, azartspēļu nodoklis un dabas resursu nodoklis, nenodokļu ieņēmumi, maksas pakalpojumi un citi pašu ieņēmumi, valsts un pašvaldību budžetu transferti. Pašvaldības nodokļu ieņēmumi tieši ir atkarīgi no novada uzņēmumu un iedzīvotāju ekonomiskās aktivitātes un situācijas. 2023.gadā Līvānu novada pašvaldības pamatbudžetā saņemti līdzekļi kopsummā 17230779 EUR. Pašvaldības 2023.gada ieņēmumi pret 2022.gada ieņēmumiem sastāda 105,7 %, palielinājums ir 927382 EUR. Nodokļu ieņēmumi palielinājušies par 917736 EUR, tajā skaitā iedzīvotāju ienākuma nodokļa ieņēmumi palielinājušies par 962772 EUR, nekustamā īpašuma nodokļa ieņēmumi palielinājušies par 5677 EUR, saņemtie azartspēļu nodokļa ieņēmumi palielinājušies par 1290 EUR un dabas resursu nodokļa ieņēmumi samazinājušies par 52003 EUR. Nenodokļu ieņēmumi palielinājušies par 232786 EUR, ko veido galvenokārt ieņēmumu palielinājums no pašvaldības īpašumu (zemes, meža īpašuma un kustamā īpašuma un mantas) pārdošanas. 2023.gadā saņemti ieņēmumi no dividendēm 1866 EUR, ko iemaksāja SIA “Atkritumu apsaimniekošanas Dienvidlatgales starppašvaldību organizācija” no 2022.gada peļņas. Maksas pakalpojumi un citi pašu ieņēmumi palielinājušies par 276673 EUR. Ieņēmumu palielinājumu 2023.gadā veido saņemtie ieņēmumi no īres maksas, kas sastādīja 137472 EUR. Transfertu ieņēmumi 2023.gadā sastāda 8616778 EUR, kas salīdzinājumā ar 2022.gadu samazinājušies par 499813 EUR. No 2023.gadā saņemtajiem transfertu ieņēmumiem 4797578 EUR ir valsts budžeta mērķdotācijas noteiktam mērķim, 202059 EUR no valsts budžeta iestādēm saņemtie transferti Eiropas Savienības politiku instrumentu un pārējās ārvalstu finanšu palīdzības līdzfinansētiem projektiem, 3434282 EUR pašvaldības budžetā saņemtā dotācija no pašvaldību finanšu izlīdzināšanas fonda, 177747 EUR pašvaldības saņemti transferti no citām pašvaldībām un 5112 EUR saņemtie transferti no valsts budžeta daļēji finansētām atvasinātām publiskām personām. Salīdzinot ar 2022.gadu, valsts budžeta mērķdotācijas noteiktam mērķim ir par 277005 EUR lielākas, dotācija no pašvaldību finanšu izlīdzināšanas fonda ir par 596945 EUR mazāka, ieņēmumi Eiropas Savienības politiku instrumentu un pārējās ārvalstu finanšu palīdzības līdzfinansētiem projektiem ir par 195837 EUR mazāki, transferti no valsts budžeta daļēji finansētām atvasinātām publiskām personām par 5112 EUR lielāki.

**Grafiks Nr. 18**

*Avots: Centrālā statistikas pārvalde (CSP) un Valsts kase*


1. Attīstības programmas 2019.-2025. īstenošanas rezultāti

Attīstības programma – vidēja termiņa teritorijas attīstības plānošanas dokuments, kurā noteiktas vidēja termiņa prioritātes un pasākumu kopums plānošanas reģiona vai vietējās pašvaldības attīstības stratēģijā izvirzīto ilgtermiņa stratēģisko uzstādījumu īstenošanai (Teritorijas attīstības plānošanas likuma 1. pants). Līvānu novada pašvaldības integrētās attīstības programma 2019. – 2025. gadam (turpmāk tekstā - Attīstības programma) ir vidēja termiņa plānošanas dokuments, kas izstrādāts saskaņā ar LR normatīvajiem aktiem. Līvānu novada pašvaldība uzsāka Attīstības programmas izstrādi 2017. gada 28. decembrī (domes sēdes lēmums Nr. 20 – 25 “Par Līvānu novada pašvaldības integrētās attīstības programmas 2019. – 2025. gadam izstrādi”) un noslēdza 2019. gada 28. februārī (domes sēdes lēmums Nr. 2 – 7 “Par Līvānu novada pašvaldības integrētās attīstības programmas 2019. – 2025.gadam Gala redakcijas apstiprināšanu). Attīstības programmai ir izstrādāts Rīcību plāns 2019. – 2025. gadam un Investīciju plāns 2023. – 2025. gadam, šie plāni katru gadu tiek pārskatīti un aktualizēti, iesaistot šajā procesā visas pašvaldības iestādes un kapitālsabiedrības, paredzot konkrētas rīcības un investīciju projektus izvirzīto mērķu sasniegšanā. 2023. gada Līvānu novada attīstības programmas Rīcības plāna un Investīciju plāna aktualizācija apstiprināta ar Līvānu novada domes 2023.gada 30. marta sēdes lēmumu Nr. 4-14. Lai būtu iespējams sekot līdzi, vai izstrādātās Attīstības programmas ieviešanas process atbilst plānotajam, Līvānu novada pašvaldība ir izstrādājusi Līvānu novada attīstības programmas 2019. – 2025. gadam īstenošanas uzraudzības kārtību. Uzraudzības ziņojumi tiek izstrādāti balstoties uz statistikas datu analīzi un Līvānu novada pašvaldības iestāžu un struktūrvienību sniegto informāciju. Ziņojumā jāanalizē Līvānu novada vispārīgās attīstības tendences, prioritāšu sasniegšanas rezultatīvie rādītāji un teritorijas attīstības (makroietekmes) rādītāji, ziņojuma noslēgumā jāsniedz būtiskākie secinājumi un priekšlikumi. Tiek veikta Investīciju plāna ieviešanas rezultātu analīze, izvērtējot katru investīciju plānā paredzēto rīcību un šajā jomā paveikto. Ziņojuma izstrādes ietvaros un arī attīstības darbu plānošanai tiek veikta ikgadējā aptauja “Kā jūs vērtējat Līvānu novada attīstības tendences” un tās rezultātu apkopošana, izvērtēšana. Uzraudzības ziņojuma izstrādi veic Līvānu novada pašvaldības Plānošanas un attīstības nodaļa sadarbībā ar pašvaldības iestādēm un struktūrvienībām.

**Līvānu novada pašvaldības integrētās attīstības programma 2019. – 2025. gadam sastāv** no 2 attīstības prioritātēm un 9 rīcību virzieniem attiecīgi 1. prioritātē 3 rīcību virzieni un 2. prioritātē 6 rīcību virzieni.

**1.attēls.**

*Līvānu novada pašvaldības integrētās attīstības programmas 2019. – 2025. gadam attīstības prioritātes un rīcību virzieni*



2023. gadā Līvānu novada pašvaldība turpināja investīciju apguvi ES fondu ietvaros, lai nodrošinātu dažādu jomu projektu realizāciju Līvānu novada dzīvesvides un uzņēmējdarbības vides uzlabošanai. Uz gada beigām realizācijā atradās 18 projekti, t.sk. pārskata gadā 12 pabeigtie projekti. Projekti tiek realizēti Latvijas lauku attīstības programmas 2014. – 2020. gadam Eiropas lauksaimniecības fonda lauku attīstībai, Eiropas Reģionālā attīstības fonda, Eiropas Sociālā fonda, Valsts budžeta finansēto u.c. programmu ietvaros. **Kopējā realizācijā esošo, t.sk. 2023.gadā pabeigto projektu kopsumma sastāda 4,05 milj. EUR, t.sk. pārskata gadā faktiskais apgūtais finansējums – 1,09 milj. EUR**

|  |  |  |  |  |
| --- | --- | --- | --- | --- |
| **N.p.k.** | **Sadarbības**  **Iestāde / Finansētājs** | **Projektu izdevumi 2023. gadā (t.sk. publiskais un privātais finansējums)** | **Projekta nosaukums** | **Sasaiste ar attīstības programmu 2019.-2025.gadam** |
| 1. | CFLA/  ESF | **63234,23** | Veselības veicināšanas un slimību profilakses pasākumu īstenošana Līvānu novada iedzīvotājiem Nr.9.2.4.2/16/I/006 | *Rīcības virziens 2.2. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga sociālā vide), uzdevums 2.2.2. (Nodrošināt veselības aprūpes un sociālo pakalpojumu pieejamību un attīstību Līvānu novadā)* |
| 2. | VISC/  ESF | **15 988,08** | Līvānu novada izglītības iestāžu kapacitātes paaugstināšana izglītojamo individuālo kompetenču attīstībai Nr.8.3.2.2./16/I/001 | *Rīcības virziens 1.2. (Skolas vecumā (7-18 gadi) tiek saglabātas un attīstītas pamata dzīves prasmes, individualitāte, lokālpatriotisms, biznesa pamatzināšanas, personīgā iniciatīva, atbildība un interese par dabas zinātnēm), uzdevums 1.2.1. (Palielināt atbalstu vispārējās izglītības iestādēm izglītojamo individuālo kompetenču attīstībai)* |
| 3. | VIAA/  ESF | **277,92** | Karjeras izglītības atbalsta sistēmas izveide Līvānu novadā Nr. 8.3.5.0/16/I/001 | *Rīcības virziens 1.2. (Skolas vecumā (7-18 gadi) tiek saglabātas un attīstītas pamata dzīves prasmes, individualitāte, lokālpatriotisms, biznesa pamatzināšanas, personīgā iniciatīva, atbildība un interese par dabas zinātnēm), uzdevums 1.2.1. (Palielināt atbalstu vispārējās izglītības iestādēm izglītojamo individuālo kompetenču attīstībai)* |
| 4. | IKVD/  ESF | **13053,29** | Atbalsts priekšlaicīgas mācību pārtraukšanas samazināšana (PuMPuRS) Nr. 8.3.4.0/16/I/001 | *Rīcības virziens 1.2. (Skolas vecumā (7-18 gadi) tiek saglabātas un attīstītas pamata dzīves prasmes, individualitāte, lokālpatriotisms, biznesa pamatzināšanas, personīgā iniciatīva, atbildība un interese par dabas zinātnēm), uzdevums 1.2.1. (Palielināt atbalstu vispārējās izglītības iestādēm izglītojamo individuālo kompetenču attīstībai*) |
| 5. | CFLA/  ERAF | **0,00** | Līvānu industriālās zonas infrastruktūras pielāgošana jaunu uzņēmumu izvietošanai un uzņēmējdarbības attīstības veicināšanai 1. kārta (siltums teritorijas sakārtošana, noliktavas laukuma izbūve) Nr. 5.6.2.0/20/I/010 | *Rīcības virziens 2.5. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša uzņēmējdarbības vide), uzdevums 2.5.1. (Radīt un attīstīt piemērotu tehnisko infrastruktūru uzņēmējdarbības attīstības veicināšanai Līvānu novadā)* |
| 6. | LAD / ELFLA | **6236,82** | Tehniskā aprīkojuma iegāde Līvānu novada pagastu sabiedrisko un kultūras pasākumu kvalitātes uzlabošanai Nr. 22-03-AL21- A019.2205-000004 | *Rīcības virziens 2.2. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša sociālā vide), uzdevums 2.2.4. (Nodrošināt kultūras pakalpojumu pieejamību un dažādošanu, rekreācijas teritoriju izveidi un labiekārtošanu Līvānu novadā saturīga brīvā laika pavadīšanai)* |
| 7. | LAD/  Valsts zivju fonds | **5318,00** | Aprīkojuma iegāde zivju resursu kontroles un aizsardzības pasākumu nodrošināšanai Līvānu novada ūdenstilpēs Nr. 23-00-S0ZF03- 000026 | *Rīcības virziens 2.3. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša dabas vide), uzdevums 2.3.2. (Nodrošināt vides kvalitātes saglabāšanu, dabas resursu uzlabošanu un vides risku mazināšanu Līvānu novada teritorijā)* |
| 8. | LAD/  Valsts zivju fonds | **1822,11** | Aprīkojuma iegāde zivju resursu kontroles un aizsardzības pasākumu nodrošināšanai Līvānu novada ūdenstilpēs Nr. 23-00-S0ZF03- 000034 | *Rīcības virziens 2.3. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša dabas vide), uzdevums 2.3.2. (Nodrošināt vides kvalitātes saglabāšanu, dabas resursu uzlabošanu un vides risku mazināšanu Līvānu novada teritorijā)* |
| 9. | VIF /  EKII | **0,00** | Viedo apgaismojuma tehnoloģiju uzstādīšana Līvānu novadā Nr. EKII-7/28 (apstiprināts 2023. gadā) | *Rīcības virziens 2.4. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša tehniskā infrastruktūra), uzdevums 2.4.1. (Nodrošināt pašvaldības autoceļu un ielu infrastruktūras atjaunošanu un kvalitātes uzlabošanu)* |
| 10. | Valsts kases aizdevums | **720153,78** | Ielu pārbūve Līvānos, Līvānu novadā | *Rīcības virziens 2.4. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša tehniskā infrastruktūra), uzdevums 2.4.1. (Nodrošināt pašvaldības autoceļu un ielu infrastruktūras atjaunošanu un kvalitātes uzlabošanu)* |
| 11. | Valsts kases aizdevums | **81433,64** | Apvienotā velo un gājēju celiņa izbūve Rīgas ielā, Līvānos, Līvānu novadā | *Rīcības virziens 2.4. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša tehniskā infrastruktūra), uzdevums 2.4.1. (Nodrošināt pašvaldības autoceļu un ielu infrastruktūras atjaunošanu un kvalitātes uzlabošanu)* |
| 12. | Pašvaldības līdzekļi | **33008,69** | Brīvības ielas noslēguma posma Līvānos, Līvānu novadā pārbūve | *Rīcības virziens 2.4. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša tehniskā infrastruktūra), uzdevums 2.4.1. (Nodrošināt pašvaldības autoceļu un ielu infrastruktūras atjaunošanu un kvalitātes uzlabošanu)* |
| 13. | Pašvaldības līdzekļi | **62150,45** | Līvānu novada ceļu pārbūve/atjaunošana (Varoņu ielas atjaunošana Rudzātos, Līvānu novadā un Parka ielas atjaunošana Rudzātos, Līvānu novadā) | *Rīcības virziens 2.4. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša tehniskā infrastruktūra), uzdevums 2.4.1. (Nodrošināt pašvaldības autoceļu un ielu infrastruktūras atjaunošanu un kvalitātes uzlabošanu)* |
| 14. | Pašvaldības līdzekļi | **13944,56** | Ielu apgaismojuma izbūve Grīvas, Daugavas un Jersikas ielās, Līvānos, Līvānu novadā | *Rīcības virziens 2.4. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša tehniskā infrastruktūra), uzdevums 2.4.1. (Nodrošināt pašvaldības autoceļu un ielu infrastruktūras atjaunošanu un kvalitātes uzlabošanu)* |
| 15. | VARAM mērķdotācijas projekts | **51794,93** | Līvānu novada Jersikas pagasta Daugavas un Vītolu ielu atjaunošana | *Rīcības virziens 2.4. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša tehniskā infrastruktūra), uzdevums 2.4.1. (Nodrošināt pašvaldības autoceļu un ielu infrastruktūras atjaunošanu un kvalitātes uzlabošanu)* |
| 16. | Valsts budžeta dotācija | **22438,26** | Valsts un pašvaldību vienoto klientu apkalpošanas centru (VPVKAC) izveide Rīta bibliotēkā | *Rīcības virziens 2.6. („Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša pārvaldības vide”), uzdevums 2.6.1. („Uzlabot un pilnveidot valsts un pašvaldības sniegto pakalpojumu klāstu Līvānu novadā”)* |
| 17. | Valsts budžeta dotācija | Valsts un pašvaldību vienoto klientu apkalpošanas centru (VPVKAC) izveide Rudzātu bibliotēkā | *Rīcības virziens 2.6. („Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša pārvaldības vide”), uzdevums 2.6.1. („Uzlabot un pilnveidot valsts un pašvaldības sniegto pakalpojumu klāstu Līvānu novadā”)* |
| 18. | Valsts budžeta dotācija | Valsts un pašvaldību vienoto klientu apkalpošanas centru (VPVKAC) izveide Rožupes bibliotēkā | *Rīcības virziens 2.6. („Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša pārvaldības vide”), uzdevums 2.6.1. („Uzlabot un pilnveidot valsts un pašvaldības sniegto pakalpojumu klāstu Līvānu novadā”)* |

Papildus projektu ieviešanai 2023. gadā norisinājās arī darbs pie jaunu projektu ieceru apzināšanas, to tehniskās dokumentācijas izstrādes, lai nodrošinātu projektiem augstas gatavības stadiju, un projektu pieteikumu sagatavošanas to iesniegšanai finansējuma piesaistīšanai 2024.gadā.

**2023. gadā sagatavoti, iesniegti un 2024.gadā atrodas izvērtēšanā:**

* Eiropas Savienības kohēzijas politikas programma 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.3. pasākums "Publiskās ārtelpas attīstība" - projekts “Gājēju infrastruktūras attīstība Līvānu pilsētā drošības nodrošināšanai” (iesniegts 2023.gadā 1. decembrī);
* Eiropas Savienības kohēzijas politikas programma 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.3. pasākums "Publiskās ārtelpas attīstība" – projekts “Rudzātu parka teritorijas labiekārtošana Rudzātu pagastā, Līvānu novadā” (iesniegts 2023.gadā 1. decembrī);
* Eiropas Savienības Atveseļošanas un noturības mehānisma plāna reformu un investīciju virziena 1.2. "Energoefektivitātes uzlabošana" 1.2.1.3.i. investīcijas "Pašvaldību ēku un infrastruktūras uzlabošana, veicinot pāreju uz atjaunojamo energoresursu tehnoloģiju izmantošanu un uzlabojot energoefektivitāti" programma - projekts “Administratīvās ēkas Skolas ielā 7, Rožupē, Līvānu novadā vienkāršotā atjaunošana un energoefektivitātes paaugstināšana” (iesniegts 2023.gadā 28. decembrī). Valsts budžeta dotācijas projekts “Valsts un pašvaldību vienoto klientu apkalpošanas centru izveide, uzturēšana un publisko pakalpojumu sistēmas pilnveide Rudzātu bibliotēkā” (iesniegts 2022. gadā martā).

**2023. gadā Līvānu novada pašvaldība turpinājusi dalību:**

* Latgales reģiona attīstības aģentūras Latvijas-Lietuvas pārrobežu programmas projektā LLI-542 “IT programmēšanas un robotikas kompetenču attīstīšana pārrobežu reģiona skolās Latgalē, Visaginā un Ignalinā” (akronīms RoboNet, ieviešanu koordinē LRAA, projekta mērķis ir palielināt reģiona cilvēkresursu kompetenci IT programmēšanas un robotikas jomā Latgales, Visaginas un Ignalinas pārrobežu reģionos);
* Latgales plānošanas reģiona projektā “Europe Direct Dienvidlatgale” (ieviešanu koordinē LPR, projekta pasākumos tiks attīstītas tādas prasmes kā: kompleksa problēmu risināšana, kritiskā domāšana, sadarbība ar citiem, emocionālā inteliģence, kognitīvā fleksibilitāte, spēja pielāgoties, zināšanu pielietošana dzīvē);
* ESF projekā “Nodarbināto personu profesionālās kompetences pilnveide” (nodarbināto personu konsultēšana par mācību iespējām un pieteikšanos mācībām);
* Nacionālajā veselīgo pašvaldību tīklā, kurā mērķis ir sekmēt labās prakses piemēru, pieredzes un ideju apmaiņu starp pašvaldībām, atbalstīt pašvaldības un sniegt tām metodoloģisku atbalstu dažādu sabiedrības veselības un veselības veicināšanas jautājumu risināšanā lokālā līmenī un paaugstināt pašvaldību darbinieku izglītotību sabiedrības veselības un veselības veicināšanas jautājumos, tādējādi atbalstot veselības, labklājības un vienlīdzīgu iespēju attīstību reģionālajā līmenī.

**2023. gadā tika noorganizēts Mazo grantu konkurss iedzīvotājiem**, veikta vērtēšana, līgumu slēgšana un projektu īstenošanas pārraudzība, rēķinu, atskaišu saskaņošana. Pārskata periodā saņemti 6 projektu pieteikumi. Lēmumu par finansējuma piešķiršanu 50 procentus noteica konkursa izvērtēšanas komisijas balsojums un 50 procentus – iedzīvotāju balsojums. Iedzīvotāji, biedrības un iniciatīvas grupas bija aktīvas – par projektiem kopumā nobalsoja 1336 personas. Finansējums par kopējo summu 6000,00 EUR piešķirts pieciem projektiem:

* Biedrības “Atbalsts Līvānu novada bērniem” projekts “ROBOTIKA”. Piešķirtais finansējums 1431,25 EUR. Projekta ietvaros iegādāts planšetdators un LEGO Education SPIKE Prime papil komplekti, organizētas sacensības un veicināta robotikas nodarbību popularizēšana, ko apmeklēja Līvānu novada bērni;
* Biedrības “POMORJE” projekts “Dzīvojamo telpu (pirts, pagrabs, virtuve) labiekārtošana". Piešķirtais finansējums 1427,40 EUR. Ierīkota dievnama pirts telpa, uzstādīta krāsns, ierīkots pieliekamais un pagrabs Vecticībnieku baznīcā Līvānu novada Rudzātu pagasta Mālkalnā;
* Iniciatīvas grupas “Roku rokā visi kopā” projekts “Svaigā gaisā domas raisās”. Piešķirtais finansējums 1257,88 EUR. Uzstādīts spēļu namiņš un smilšukaste Rožupē, Līvānu novada, veicinot bērnu pilnvērtīgu attīstību un uzlabojot apkārtnes infrastruktūru, ko atklāja ar pasākumu “Birst, ripo, slīd”;
* Iniciatīvas grupas “Līvānu katoļu draudzes aktīvisti” projekts “Līvānu katoļu baznīcas dārza teritorijas labiekārtošana”. Piešķirtais finansējums 1428,78 EUR. Projekta ietvaros veikta Līvānu Svētās Erceņģeļa Miķeļa Romas katoļu baznīcas dārza teritorijas labiekārtošana, uzstādīti divi soli abās pusēs pie galvenās ieejas vārtiem un divi soli baznīcas dārza tālākajā stūrī;
* Iniciatīvas grupas “Radoši Rudzātiem” projekts “Grīdas un elektroinstalācijas atjaunošana Mednieku istabā”. Piešķirtais finansējums 454,69 EUR. Atjaunota satikšanās telpa - “Mednieku istaba”, telpas pieejamas ikvienam Līvānu novada iedzīvotājam.

Notika ikgadējais **Viduslatgales pārnovadu fonda Mazo grantu projektu konkurss „Iedzīvotāji veido savu vidi – 2023”** ar mērķi atbalstīt radošus un inovatīvus vietējo iniciatīvas grupu un sabiedrisku organizāciju projektus. Līvānu novadā atbalstīti 8 projekti par kopējo grantu summu 4922,72 EUR:

* Biedrības “Baltā māja” projekts “Atbalsts līdzcilvēkiem”, Līvānos, 700,00 EUR;
* IIG “Mēs Sutriem” projekts “Pa Sutru pagasta krucifiksu ceļu”, Sutru pagastā, 352,51EUR;
* IIG Rožupes pamatskolas folkloras kopas “Rūžupeite” projekts “Aušanas amata iepazīšana”, Rožupes pagastā, 700,00 EUR;
* IG “Kultūras vērtību glabātāji” projekts "Līvānu novada amatiermākslas kustības līkloči toreiz un tagad”, Līvānos, 700,00EUR;
* IIG Skolēnu vecāku projekts "Par zinošiem vecākiem!", Līvānos, 450 ,00EUR;
* IIG “Mēs - jersikieši” projekts "Jersikas ģimenes var!", Jersikas pagastā, 620,21EUR;
* Biedrības “Riktīgi NAISS” projekts "Latgaliskums, kas rit jaunatnes dzīslās", Līvānos, 700,00EUR;
* Biedrības “LVC” projekts "Rudzātu pogosta puorsokys maļavuojamuo gruomota", Rudzātu pagastā, 700,00EUR.

**Līvānu novada pašvaldība kā katru gadu rīkoja uzņēmējdarbības atbalsta konkursu „Līvānu novads VAR 2023”,** ar mērķi sniegt pašvaldības finansiālu atbalstu Līvānu novadā reģistrēto mazo un vidējo komercsabiedrību un saimnieciskās darbības veicēju projektiem, kas saistīti ar uzņēmējdarbības attīstību, produkcijas un pakalpojumu klāsta pilnveidošanu un jaunu darba vietu veidošanos Līvānu novadā.

2023. gada konkursam tika iesniegti 6 projekta pieteikumi. Izvērtējot pieteikumus atbilstoši nolikuma prasībām, pašvaldības līdzfinansējums par kopējo summu 7077,56 EUR tika piešķirts 5 projektiem:

* SIA “Simple Toys” projekts “Iekārtas iegāde” - 1256,00 EUR. Uzņēmums nodarbojas ar koka rotaļlietu izgatavošanu. Projekta ietvaros iegādāta divcilindru birstīšu slīpmašīna, ar mērķi paātrināt ražošanas procesu, nodrošinot produktu kvalitāti.
* SDV Valentīnas Širinas projekts “Šūšanas aprīkojuma iegāde ražošanas efektivitātes paaugstināšanai” - 998,40 EUR. Valentīna Širina nodarbojas ar bērnu apģērbu šūšanu. Projekta ietvaros iegādāta jaudīga šujmašīna un overloks, paplašinot esošo un jauno produktu ražošanas efektivitāti.
* SIA "GRĪVA L" projekts “Urbju asinātājs” - 1543,96 EUR. Uzņēmums specializējas būvniecības, santehnikas, elektromateriālu, dārza un saimniecības preču, kā arī darbarīku un iekārtu tirdzniecībā. Projekta ietvaros iegādāta metāla urbju asināšanas iekārta, sniedzot jaunu pakalpojumu - nolietotu un noasinājušos urbju asināšanu.
* SDV Beātes Vensbergas projekts “Inventārs vingrošanas nodarbībām” - 1439,20 EUR. Beāte Vensberga piedāvā vingrošanas un akrobātikas nodarbību pakalpojumus Līvānos. Projekta ietvaros iegādātas paralēlās līdztekas ar mērķi uzlabot bērnu treniņu kvalitāti un nodrošināt ar profesionālu sporta vingrošanas inventāru.
* SDV Ritas Miņinas projekts “Zirgu pārvadāšanas treilera iegāde” - 1840, 00 EUR. Rita Miņina nodarbojas ar zirgu izjāžu pakalpojuma sniegšanu. Projekta ietvaros iegādāts zirgu pārvadāšanas treilers, nodrošinot mobilitāti un pieejamību plašākam klientu lokam.

Secinājumi

Līvānu novada attīstība un izaugsme turpinās, par ko liecina ekonomiskās aktivitātes pieaugums un kopējie pašvaldības ieņēmumi. Tomēr kā iepriekšējo gadu, arī šogad demogrāfiskās problēmas, bezdarba līmenis, sociālā riska grupu pārstāvju motivācija, kvalifikācija un spēja iesaistīties darba tirgū ir nopietni izaicinājumi.

2023.gads bija spēcīgs apliecinājums Līvānu novada pašvaldības integrētās attīstības programmas ilgtspējībai un veiksmīgai ieviešanai. Šī gada sasniegumi un pozitīvās pārmaiņas atspoguļoja iepriekšējos gados ieguldīto darbu un pieņemtos stratēģiskos lēmumus. Satiksmes ministrijas rīkotajā konkursā Līvāni ieguva 2. vietu kā viens no drošākajiem novadiem Latvijā satiksmes infrastruktūras jomā, ņemot vērā ceļu satiksmes negadījumu statistiku un iedzīvotāju viedokli.

Līvānu novada pašvaldība mērķtiecīgi strādājusi pie tā, lai novadā aktivizētu tieši mazos un vidējos uzņēmējus, amatniekus, mājražotājus un tūrisma pakalpojumu sniedzējus, veicinot sadarbību starp uzņēmējiem un pašvaldību. Līvānu novada pašvaldības Kultūras, tūrisma un sporta pārvaldes viens no galvenajiem uzdevumiem ir veicināt pašvaldības un vietējo uzņēmēju, pakalpojumu sniedzēju un mājražotāju piedāvājumu, tādējādi aktivizējot un atbalstot mazā un vidējā biznesa attīstību novadā. Arī turpmākajos gados tiks akcentēta arvien ciešākas sadarbības loma starp pašvaldību un vietējiem pakalpojumu sniedzējiem, veicinot šī segmenta ekonomisko aktivitāti un Līvānu novada atpazīstamību.

Tika atbalstītas dažādas sabiedrības iedzīvotāju grupas veselības veicināšanas un pakalpojumu pieejamības ziņā. Projekta “Veselības veicināšanas un slimību profilakses pasākumu īstenošana Līvānu novada iedzīvotājiem” ietvaros notika nodarbības un izglītojoši pasākumi dažādu vecuma grupu cilvēkiem un ģimenēm kopumā. Lai nodrošinātu pakalpojumu saņemšanu pēc iespējas tuvāk dzīvesvietai Rožupes, Rudzātu un Jersikas bibliotēku telpās izveidoti Valsts un pašvaldības vienotie klientu apkalpošanas centri, kā arī apstiprināts Latvijas–Lietuvas pārrobežu sadarbības projekts par mobilā Klientu apkalpošanas centra (aprīkota mikroautobusa) izveidi, lai uzlabotu pakalpojumu pieejamību cilvēkiem ar ierobežotām iespējām attālās lauku teritorijās

**PRIEKŠLIKUMI**

Katru gadu veikt gan Rīcību plāna, gan Investīciju plāna aktualizēšanu, atbilstoši budžeta plānošanai, veicot pašvaldību iestāžu aktualitāšu izzināšanu un izvērtēšanu. Turpināt veicināt iedzīvotāju, uzņēmēju un pašvaldību iestāžu vadītāju līdzdalību dzīves vides veidošanā un attīstības plānošanā.

Ieviešanas uzraudzības ziņojumā apkopotā informācija ir viens no instrumentiem, kas ņemams vērā veicot Attīstības programmas Rīcību plāna un Investīciju plāna aktualizācijas procesu, jo tas sniedz detalizētu pārskatu par pasākumu izpildi. Kā arī Rīcību plānam un Investīciju plānam ir jāsasaucas ar domes budžeta pasākumiem, tādējādi nodrošinot Attīstības programmai atbilstošu paredzēto pasākumu norisi izvirzīto mērķu sasniegšanā.

Lai atvieglotu un uzlabotu informācijas apkopošanu ikgadējo uzraudzības ziņojumu izstrādei, nepieciešams turpināt darbu pie datu apkopošanas sistēmas uzlabošanas.

Priekšlikumu sniegšanai šīs sistēmas uzlabošanai ieteicams izvērtēt arī citu pašvaldību labās prakses piemērus šī procesa nodrošināšanā.

Izmantotās informācijas avoti

1. **Līvānu novada domes informatīvais izdevums “Līvānu novada vēstis” un mājas lapa** [**www.livani.lv**](http://www.livani.lv)
2. **Valsts iestāžu sniegtā informācija:**
   1. Valsts reģionālās attīstības aģentūra;
   2. Pilsonības un migrācijas lietu pārvalde;
   3. Centrālā statistikas pārvalde;
   4. Valsts ieņēmumu dienests;
   5. Nodarbinātības valsts aģentūra;
   6. Reģionālās attīstības indikatoru modulis;
   7. Valsts policija;
   8. Ceļu satiksmes drošības direkcija;
   9. Valsts Meža dienesta Dienvidlatgales virsmežniecība.
3. **Līvānu novada domes iestāžu sniegtā informācija:**
   1. Līvānu novada centrālā bibliotēka un to filiāles;
   2. Līvānu bērnu un jauniešu centrs;
   3. Izglītības pārvalde;
   4. Līvānu novada kultūras, tūrisma un sporta pārvalde;
   5. Līvānu novada kultūras centrs un to filiāles;
   6. Pirmsskolas izglītības iestāde “Rūķīši”;
   7. Līvānu stikla un amatniecības centrs;
   8. Multifunkcionālais jaunatnes iniciatīvu centrs “Kvartāls”;
   9. Alternatīvas aprūpes pakalpojumu centrs “Rožlejas”;
   10. Sociālais dienests;
   11. Bāriņtiesa;
   12. Līvānu novada pagastu apvienība.
4. **Līvānu novada pašvaldības Centrālās pārvaldes nodaļu sniegtā informācija:**
   1. Dzimtsarakstu nodaļa;
   2. Grāmatvedības nodaļa;
   3. Finanšu nodaļa;
   4. Juridiskā nodaļa;
   5. Saimnieciskā nodrošinājuma nodaļa;
   6. Sabiedrisko attiecību nodaļa;
   7. Nekustamo īpašumu un vides pārvaldības nodaļa;
   8. Informācijas tehnoloģiju nodaļa;
   9. Plānošanas un attīstības nodaļa;
   10. Personāla vadības un administratīva nodaļa;
   11. Pagastu pārvaldes.
5. **Līvānu novada domes kapitālsabiedrību sniegtā informācija:**
   1. SIA “Līvānu slimnīca”
   2. SIA “Līvānu dzīvokļu un komunālā saimniecība”
   3. SIA “Līvānu siltums” .
6. **Aptauja “Kā Jūs vērtējat Līvānu novada attīstības tendences”**
7. **Aptauja “Uzņēmēju aptauja 2023”**